Računalna mreža

Računalna mreža je skup povezanih računala koja mogu međusobno komunicirati radi razmjene podataka putem nekog medija za prijenos podataka. Najmanju računalnu mrežu čine dva međusobno povezana računala.

Na osobnoj razini mrežni rad korisnicima omogućuje:

* brzo pronalaženje različitih informacija
* timski rad na zajedničkom dokumentu
* uporabu interaktivnih višemedijskih obrazovnih ili zabavnih sadržaja
* komunikaciju bez obzira na prostornu udaljenost

Uz mnoge prednosti postoje i određeni nedostaci korištenja računalnim mrežama:

* smanjena sigurnost
* izloženost zlonamjernim programima
* smanjena samostalnost i povećana odgovornost korisnika
* otežano održavanje – zbog složenosti sustava

Kako komuniciraju računala?

U petom smo razredu učini da se podatci u računalu obrađuju i zapisuju na spremnike računala u obliku bitova. Računala komuniciraju tako da se sadržaji spremnika jednog računala prenose u spremnik drugog računala. Način prijenosa bitova ovisi o vrsti računalne mreže.

Vrste računalnih mreža

Osnovni kriterij podjele računalnih mreža je veličina mreže, broj i lokacija umreženih računala.